SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Miroslava Gajdošová, Mgr.	
Znalosť cudzích jazykov:	Anglický, Nemecký, Francúzsky	

2.	Zahraničná pracovná cesta

Štát / mesto:	Francúzsko, Dijon	
Názov a adresa 
prijímajúcej organizácie:	CEMEA
Directrice de l'association territoriale de Bourgogne 
Ceméa de Bourgogne Coordonnées 27, rue Parmentier 21000 Dijon	
Účel cesty:	Účasť na seminári ,,Angažovanie sa v škole a mimo nej“	
Spôsob financovania 
(kto hradí cestovné, pobytové náklady, iné výdavky):	Pobytové náklady hradia organizátori konferencie, cestovné náklady hradí  vysielajúca organizácia s príspevkom organizátorov.	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
13.5.2012	•	Príchod do Dijonu, ubytovanie v hoteli, pracovná večera.	
14.5.2012	•	Úvodné privítanie a otvorenie konferencie Myrjam  FRITZ-LEGENDRE (CEMEA),  Natacha LANAUD LECOMTE (Academie de Dijon)
•	Blok ,,Európske dobodružstvo začína" 
•	Skupinová práca: Ako vidia mladí demokraciu? Ako vyzerá demokracia v mojej krajine?
•	Plénum: Prezentácie výsledkov, definovanie spoločných prvkov	
15.5.2012	•	Workshop: Miesto mládeže v spoločnosti 
•	Plénum: prezentácia jednotlivých výsledkov a hľadanie spoločných prvkov
•	Outdoorové aktivity v neformálnom vzdelávaní Jardin Darcy
	
16.5.2012	•	Návšteva univerzity v Dijone
•	Konferencia zameraná na prezentácie výsledkov celého seminára 
•	Večer prezentovania kultúr	
17.5.2012	•	Aký projekt chcem spolu vytvoriť?
•	Návšteva mesta Dijon, Múzeum výtvarných umení v Dijone	
18.5.2012	•	Odchod účastníkov.	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
14.5.2012	 Myriam  FRITZ-LEGENDRE (myriam.fritz-legendre@cemeabourgogne.org), riaditeľka pobočky CEMEA v Burgundy, privítala účastníkov z Nemecka, Česka, Slovenska, Poľska a Francúzska a predstavila aktivity organizácie, ako aj ciele seminára:
•	umožniť mladým vyjadriť ich postoje k demokracii,
•	zistiť, kde vidia svoje miesto,
•	dať im moc, aby pripravili projekt, ktorý by riešil ich potreby a problémy
•	spoznať sa navzájom a pripraviť ďalší projekt s dopadom na život mládeže.
Natacha LANAUD LECOMTE (dareic@ac-dijon.fr), z Academie de Dijon, objasnila históriu projektu, keďže seminár v Dijone bol pokračovaním dvojročnej práce Výboru mládeže, ktorý vznikol na Academie de Dijon, v spolupráci s pobočkou CEMEA v Burgundy.
Blok ,,Európske družstvo začína"  bol zameraný na vzájomné spoznávanie sa, prelomenie ľadov a aktivít smerujúcich k vzájomnému zoznámeniu sa a výmene informácií o vlastnom pôsobení. 
Následne účastníci vytvorili skupiny podľa štátov a snažili sa zodpovedať otázky:
•	Ako vidia mladí demokraciu? Čo pre mňa znamená demokracia?
•	Ako vyzerá demokracia v mojej krajine?
•	Aké sú základné prvky demokracie?
Plénum: Zástupcovia jednotlivých štátov predstavili svoje vnímanie demokracie a jej základných prvkov, ktoré nezávisia od formy štátu (federácia, unitárny štát), ale od moci danej ľuďom, možnosti participovať, ochrany ľudských práv a slobôd, možnosti podieľať sa na živote spoločnosti. Spoločným prvkom bol vek, kedy sú jednotlivci oprávnení participovať na voľbách, čo je 18 rokov. S tým súvisela aj diskusia o znížení volebného veku na 16 rokov.
Vo všetkých krajinách vidia mladí priestor pre svoje pôsobenie hlavne v kultúrnej, sociálnej oblasti a oblasti vzdelávania. Miera možností sa však medzi jednotlivými krajinami líši. 
Záverečná správa, ktorú vyslala mládež bola nasledovná:  Participácia mládeže na procesoch v spoločnosti nie je dostatočná. Je potrebné pracovať na uznaní práce mladých, dať im príležitosť a oprávnenie rozhodovať a meniť spoločnosť. 
	
15.52012	Workshop:  „Miesto mládeže v spoločnosti “ - cieľom workshopu bolo zistiť, kde vidia mladí svoje miesto v spoločnosti a aké príležitosti zapojenia sa do komunitného života sú im poskytnuté. Druhá časť workshopu sa zameriavala na oblasť dobrovoľníctva mladých ľudí: kde sa to koná (v akých oblastiach a na akých miestach), ako často ju vykonávajú, aký je jej význam a dopad?
Pohľady zástupcov mladých ľudí z jednotlivých krajín boli následne odprezentované v pléne. Keďže väčšina účastníkov bola stredoškolskou mládežou, odrazilo sa to aj na prezentáciách pri ktorých sa zameriavali predovšetkým na školské prostredie. Inšpiratívne boli príklady z Nemecka, kde noví žiaci získavajú tútorov – starších žiakov, aby im pomohli v prechode do nového prostredia. Zaujímavá bola aj myšlienka školského predmetu, v rámci ktorého žiaci absolvujú prax (social practical training) v inštitúcii, ktoré pomáhajú v komunite. Tento predmet predpokladá, že pozitívna skúsenosť s prácou v komunite bude motivovať jednotlivcov, aby sa k nej ešte v budúcnosti niekedy vrátili a stali sa tak aktívnejší v spoločenskom živote. 
Spoločný sumár bol nasledovný: Mladí majú niekedy príliš veľa informácií a niekedy zas, naopak, príliš málo. Zároveň chýba žiakom motivácia aktívnejšie participovať na aktivitách vo svojej komunite, vrátane dobrovoľníckych činností. Participácia mladých sa zameriava viac na aktivity v škole (napr. žiacke školské rady, školské aktivity, mentoring mladších žiakov staršími), kde trávia veľkú časť dňa, ale prebieha aj mimo nej, ako napríklad v občianskych združeniach, centrách voľného času a podobne. Aktívnu úlohu pri aktivizácii mládeže by mali zohrať médiá, ktoré by mali mladým ukázať, ako je možné vlastnou aktivitou meniť svet.
Do programu boli zaradené aj outdoorové aktivity v záhrade Jardin Darcy, ktoré mali mladým ukázať, ako sa dajú využiť jednoduché aktivity  v parku pre posilnenie spolupráce.	
16.5.2012	Návšteva univerzity v Dijone bola spojená s prípravou konferencie, ktorá bola určená nielen tamojším študentom, ale aj zástupcom Burgundy a inštitúcií, spolupracujúcich s CEMEA a Academie de Dijon.  
Po úvodnom privítaní hostí Myriam  FRITZ-LEGENDRE predstavila projekt a odovzdala slovo francúzskym študentom, ktorí sumarizovali svoju dvojročnú aktivitu vo Výbore pre mládež, v rámci ktorého:
•	informovali mladých o možnostiach ďalšieho vzdelávania,
•	prezentovali im možnosti kariérového poradenstva
Nasledovali prezentácie výstupov, pripravených počas predchádzajúcich dní. Účastníci konferencie boli oboznámení s pohľadom mladých na demokraciu a úlohu mládeže v nej. Prechod do neformálnej časti program zastrešili prezentácie jednotlivých krajín, ich kultúry, či hudby. 	
17.5.2012	Cieľom dňa bolo zodpovedať otázku ,,Aký projekt chcem v budúcnosti spolu vytvoriť?“. Keďže projekt by mal  súvisieť s problémami mladých, ako najperspektívnejšie sa ukázala oblasť zamestnanosti mladých. CEMEA zároveň požiadala zástupcov jednotlivých krajín, aby po Francúzsku prebrali štafetu a zorganizovali podobnú konferenciu, ktorá by však mala už hmatateľnejšie dopady na kvalitu života mladých ľudí.
Popoludňajší program bol zameraný na spoznávanie mesta Dijon, v rámci ktorého bolo navštívené Múzeum výtvarných umení.	
18.5.2012	Odchod účastníkov.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
•	Vypracovať návrh spolupráce s francúzskymi partnermi, ako aj rozpracovať témy, v ktorých by bola kooperácia pre IUVENTU zaujímavá
•	Pripraviť pozvánku na ďalšie pracovné stretnutie so zástupcami CEMEA a Academie de Dijon
•	Zvážiť, či IUVENTA nemôže zabezpečiť pokračovanie projektu a zastrešiť jedno stretnutie mládeže v Slovenskej republike	

6.	Prehľad prinesenej dokumentácie a miesto jej uloženia 

7.	Osobitne vyhodnotený očakávaný prínos ZPC 

Prínosy ZPC:
•	nadviazanie kontaktu s partnermi v Academie de Dijon a regionálnou agentúrou CEMEA v Burgundy 
•	výmena skúseností v oblasti práce s mládežou, 
•	identifikácia možných oblasti budúcej spolupráce (oblasť nezamestnanosti mladých)

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Závery zo stretnutia boli prezentované na porade Oddelenia rozvoja práce s mládežou a sprostredkované Oddeleniu vzťahov s verejnosťou. Informácia o seminári bude uverejnená aj na webovej stránke IUVENTY – Slovenského inštitútu mládeže.	

Súhlasím so zverejnením tejto správy na internete

Dátum:	23.5.2012	
Správu vypracoval
(meno a priezvisko, podpis):	Miroslava Gajdošová	
Správu schválil
(meno a priezvisko, podpis):	Viliam Michalovič